# **Til lederen: Prosjektbeskrivelse**

**Skoleåret 2024-25 samler vi inn penger til Misjonssambandets arbeid i Sentral-Asia.**

Sentral-Asia er stengt for misjon, men kristne fagfolk som kan være med og utvikle landene er velkomne. Misjonssambandet arbeider derfor gjennom kristne fagfolk, bistand og samarbeid med lokale kristne. Fordi dette er et sensitivt område, må Misjonssambandet være forsiktig med hvordan vi informerer om arbeidet. Vi kan derfor ikke si noe om hvilket av de fem Sentral-Asiatiske landene Kasakhstan, Kirgisistan, Usbekistan, Turkmenistan og Tadjikistan Misjonssambandet er til stede i.

**Pengene som blir samlet inn skoleåret 2024-25 går blant annet til:**

**Førskoler**

Forventningene til skolebarn er høye i Sentral-Asia. Misjonssambandet driver flere førskolesentre hvor man tilbyr lek og undervisning for førskolebarn, slik at de er bedre rustet for en krevende skolehverdag. Førskolesentrene gir også muligheter til å formidle den kristne tro og verdier til både barn og voksne.

**Foreldrekurs**

For å bedre oppvekstvilkårene for barn og unge, utdanner Misjonssambandet kursholdere til å drive kurs for foreldre og lærere. Kursopplegget er anerkjent av både UNICEF og WHO, og benyttes i dag i mer enn 60 land. Gjennom kursing, får foreldrene innsikt i viktigheten av å ha et godt samspill med barna. Kursene har også som mål å forhindre oppdragervold.

**Utrustning av barneledere.**

Mange kristne i sentral-Asia har lite bibelkunnskap, og behovet for undervisning er stort. Ung global støtter derfor opplæring av ledere til det kristne barnearbeidet.

*Gavene gitt til ungGlobal Sentral-Asia vil gå til alt Misjonssambandets arbeid i Sentral-Asia. Når vi samler inn penger til ungGlobal dette året, vil:*

.... flere barn i Sentral-Asia blir bedre kjent med Jesus

.... barn og unge i Sentral-Asia får en bedre skolehverdag

.... barn og unge i Sentral-Asia får en bedre hverdag hjemme

*Pengene til ungGlobal kan gis på forskjellige måter: Vips penger på vippsnummer #521652, eller bruke bankgiro 8220 02 90131. Merk gaven med «ungGlobal»*

# **Nyttige ressurser:**

**Les mer om Misjonssambandets arbeid i Sentral-Asia her:**

<https://nlm.no/internasjonalt-arbeid/omrader/sentral-asia/?tab=blogg>

**Andre aktuelle nettsider:**

Ønsker du mer fakta om landene i Sentral-Asia Bakgrunnsinformasjon om finner du på FN-sambandets nettsider her:

<https://fn.no/land/kasakhstan>

<https://fn.no/land/usbekistan>

<https://fn.no/land/tadsjikistan>

<https://fn.no/land/kirgisistan>

<https://fn.no/land/turkmenistan>